Downloaded from YTS.MX
Official YIFY movies site: YTS.MX
Joan Laporta i Barçin sportski menadžment
odabrali su Rafaela Márqueza
za trenera kluba Barcelona Atlètic,
donedavno poznatog kao Barcelona B.
Predsjednik Barcelone slijepo vjeruje Márquezu.
Laporta tvrdi da je Márquez dokazao kako je sposoban
da pomogne igračima pričuvnog sastava
u usavršavanju igre
i prelasku u prvu momčad Barcelone.
STADION JOHANA CRUYFFA
Svojim iskustvom
Rafael Márquez pomoći će pričuvnoj momčadi
da osmisli kompetitivne poteze iz pozadine.
Moje prvo pitanje glasi,
što je nogomet za Rafaela Márqueza?
Što je za mene nogomet?
Sve.
'Ajmo!
To se događa jedanput u životu.
Imao je nenadmašne rezultate.
To nije mala stvar
jer je jedan od najboljih meksičkih nogometaša na svijetu.
S reprezentacijom ispisao je povijest.
Znao sam da ću igrati s Rafom
pa sam bio veoma sretan.
Bio je jedan od najboljih igrača koje nam je nogomet podario.
Odmah smo znali što će ovaj drugi učiniti.
Bogom je dan.
Sjajan je vođa.
Igrao je za najbolje momčadi.
Jedan je od onih koji se najviše mijenjaju.
Kako na terenu, tako izvan njega.
Bilo je zaribano igrati protiv njega.
Iskreno, radije sam igrao onda kad njega nije bilo.
Najbolji igrači su ondje…
gdje im je mjesto.
Ured za kontrolu strane imovine američkog Ministarstva financija
na popis pojedinaca koji su paravan narkokartelima
uvrstio je nogometaša s najviše međunarodnih naslova,
Rafaela Márqueza Álvareza.
Na tom popisu našao se i Raúl Flores.
No najpoznatiji je bio Márquez.
U jednom ste trenu junak, u drugom najgori zločinac.
Rafa je bio
shrvan.
Zbog te medijske prašine
postavljalo se pitanje hoće li njegova baština ostati netaknuta.
Danas mi je najteža utakmica.
Pokušat ću ovo razjasniti
što je prije moguće.
I biti Rafa Márquez kojeg poznajete.
Dva!
Četiri!
Dva i šest! Nemojte dopustiti da se vrate!
Sad treniram Barçu Atlètic.
Moj glavni cilj u ovoj momčadi
razvoj je mladih igrača kako bi upali u prvu momčad.
Oni s najvećim potencijalom uspjet će.
Imam profesionalno nogometno iskustvo
pa im nastojim pomoći
i na neki im način biti očinska figura.
Odmah se sjetim svog oca zato što je i on bio trener.
Sigurno bi se ponosio novom fazom u koju ulazim.
Ovo mi je velika prilika.
Drugi razgovor s Rafom, prva klapa.
BIVŠI NOGOMETAŠ I SADAŠNJI TRENER
U redu, Rafa.
Recite mi tko vam je bio otac.
Tek tako?
Da.
U redu, moj otac…
Rođen je u Tlaquepaqueu, u Jaliscu, pokraj Guadalajare.
Svi novinski članci i sve što su govorili o njemu
kazuju mi da smo veoma slični.
Ocu nevjerojatno sličim i fizički
i kao igrač.
Loptu je kontrolirao
uzdignute glave i vrlo je elegantno igrao.
Bio je veoma čvrst kad je ušao u igru.
Dospio je u Oro Jalisco, klub koji više ne postoji.
Igrao je za drugoligaše kao što su Irapuato, San Luis i Morelia.
Zatim je završio u Zamori, otkuda ga više nisu pustili.
MEKSIKO
Kad se Rafa rodio,
moj je muž još igrao za Zamoru.
Nakon što se umirovio, bio je trener u školi nogometa,
i to na poziv profesora Carlosa Sebillea Rinaldija,
koji je igrao za Atlas i osnovao školu nogometa.
Predložio mu je da bude trener u toj školi.
ŠKOLA NOGOMETA
Tata Rafe Márqueza surađivao je s Carlosom Sebilleom
zbog ljubavi prema nogometu.
Razvijali su talente.
Tad je u školu doveo Rafu,
kako bi ondje trenirao.
Tata mi je bio sve.
Bio je otac koji me naučio igrati nogomet.
Sebi sam zacrtao
da želim biti poput oca, jer je i on bio srednji branič.
San mi je bio da budem poput njega.
Kako se osjećate?
Odlično!
Potrudite se jer morate pobijediti.
Pobijedit ćemo.
Sigurno pobjeđujemo.
-Dobro ćemo se braniti. -Dva, tri…
Hip, hip, hura!
Idemo, Michoacán!
Igrali smo na državnim turnirima Ministarstva obrazovanja
i zastupali Zamoru.
Na polovini školske godine
rekli su mi da žele da igram za reprezentaciju Michoacána.
Trebalo je razgovarati sa školom koju sam pohađao.
Mama i ja tražili smo da mi se odobri petnaest dana za odlazak na turnir.
Ali ravnatelj je rekao da mu to neće odobriti.
„Rafael treba precrtati nogomet zato što ga nikamo neće odvesti.”
Muž i ja smo se pogledali.
Muž je rekao da ćemo ga pustiti da ide.
Jasno, izbacili su me iz škole.
No na turniru sam bio među najboljima.
Došli smo do polufinala.
Sjajno iskustvo!
Volio bih sresti tog ravnatelja i reći mu:
„Hvala na bezveznom savjetu jer mi je nogomet omogućio sve.”
Giuliano!
U momčad poput Barcelone
stižu talentirani i kvalitetni igrači.
No smatram da je bitna i sreća
zato što morate biti na pravome mjestu u pravo vrijeme.
Vjerujem da je to sudbina.
Recimo, sudbina mi je predodredila da budem dio Atlasa.
Atlas je u nekom času bio u Zamori.
Štoviše, u njega su poslali igrače još jedne škole u Zamori.
Održavale su se probe za novačenja
u različite lige.
Sve talente našli su u različitim školama
u Zamori i Michoacánu.
Iz te momčadi odabrali su osam ili deset igrača.
Nakon proba ostala smo samo nas dvojica,
jedan 18-godišnjak i ja, 14-godišnjak.
Vratio se u subotu. Pitali smo ga što je bilo.
„Žele da dođem u ponedjeljak.”
Pitali smo ga što želi.
Bez oklijevanja sam rekao da želim ići i ondje igrati,
da je to moj san i da to želim.
Tu sam odluku donio bez dvojbe.
Atlas je uvijek bio baksuz meksičkog nogometa.
Uvijek je bio ružno pače, malen, beznačajan.
Uvijek je ispadao u drugu ligu.
Dok nije došao naraštaj
s Márquezom i drugim dobrim igračima.
Iz vedra su neba
ulili nadu.
Malo nas je bilo iz Guadalajare.
Stigli su igrači iz Tepica…
-Iz Sinaloe. -Iz Méride, tako da…
Dečki su došli odasvud, čak i Borgetti.
Došljaci su bili smješteni u zgradi kluba.
BIVŠI IGRAČ ATLASA
Bilo nas je
otprilike 15 ili 16.
Rafa Márquez bio je najmlađi.
Pogledao sam ga i rekao:
„Što će ovaj klinac ovdje?”
Nije bilo kako sam očekivao, ali tako je to kada ste u momčadi.
Na neki sam način bio na probi.
Postao sam nestrpljiv jer nisam igrao i jer su me ignorirali.
Prošla su dva ili tri tjedna.
Počeo sam osjećati nostalgiju, beznađe.
Noćima sam plakao jer su mi nedostajali moji.
Jedne večeri sam ih nazvao.
I rekao da više ne želim biti ondje.
Počeo je plakati.
„Mama, dođi po mene, ne želim biti ovdje.”
Što, rekoh. Kaže: „Da, želim ići.”
Doma, pitala sam. „Da.”
Rekoh: „Tko je odlučio otići?”
Bio sam zbunjen: „Što? Molim?
Dođi po mene.”
„To je tvoj izbor i tvoja odgovornost.
Zavrijedi svoj položaj i svoje mjesto.
Dakle,
daj sve od sebe, sine.”
„Gdje je tata?”
Spustila sam slušalicu.
Tatu mi uopće nije dala na telefon.
Tad sam shvatio da povratka nema.
INSPIRATIVNO NOGOMETNO NASLIJEĐE
U prvoj ligi Rafa je zaigrao otprilike 1996.
Jasno je pokazivao osobine predanog i pozornog srednjeg braniča.
Bio je smiren.
Sramežljiv.
BIVŠI IGRAČ ATLASA I MEKSIČKE REPREZENTACIJE
Bio je poželjne visine.
I prilično mršav.
Ali s osobnošću koja je na terenu iz njega izvlačila ono najbolje.
Bio je to izvanredan spoj.
Imao je sve.
Taj je igrač posjedovao ključne tjelesne i sportske kvalitete.
No i nešto što malo meksičkih igrača ima.
Um.
U toj je momčadi bilo sjajnih igrača.
Rafa, Juan Pablo Rodríguez, Osorno, svi dobri iz toga doba.
Bila je to Atlasova zlatna generacija.
S trenerom poput La Volpea nogomet smo pretvorili u spektakl.
Mnogi su mu se divili i uvijek ga se rado sjećaju.
Shvatili su da iz temelja moramo izgraditi momčad.
Momčad koja mora razvijati juniore.
Taj je Atlas drukčije igrao nogomet.
Nismo mogli vjerovati kad smo Atlas gledali
u toj prijelomnoj sezoni.
Napredovao je u ligi
i došao do finala u Toluci.
LJETO 1999.
ATLAS SE PLASIRAO U DOIGRAVANJE
Atlas je zapravo
postao druga priča.
LJETNO FINALE, 3. LIPNJA 1999.
PRVA UTAKMICA
Živo se sjećam da je stadion Jalisco bio pun.
Vidio sam da se tribine tresu
zato što su bile krcate.
Ljudi su bili sretni, optimistični.
Susret s momčadi kao što je Toluca,
u kojoj je bio vrhunski Cardozo,
poput borbe je s bikom.
Bili smo mali.
Tek smo počinjali karijeru.
No dali smo sve od sebe.
Naježim se čim se sjetim tog trenutka.
Tko puca? I šut!
Cabuto… Cardozo!
Toluca zabija!
Drugi gol u osmoj minuti!
Vodili su 2-0 u prvim minutama.
Ljudi su mislili da ćemo izgubiti.
Zapanjeno smo se pogledali.
„Što je ovo? Pa kod kuće smo.”
Ubacuje loptu. Andrade kreće…
Gol!
Osorno loptu dodaje Andradeu.
Jared… Gol!
Lopta je mreži! Misionero Castillo!
Dali smo sve od sebe.
Možda nitko nije navijao za nas.
Uzvratili smo.
Što se mene tiče, to govorim s ponosom.
La Volpe je našao saveznika na terenu, Rafu Márqueza.
Unatoč tomu što je bio vrlo mlad.
Lopta je u zraku.
Udarac glavom i gol!
Rafa Márquez izjednačava!
KAKVO FINALE!
Mislili smo da nemamo šansu
zato što Atlas dugo nije bio u finalu
i dugo nije osvojio prvenstvo.
Stoga smo bili optimistični
i htjeli osvojiti prvenstvo.
UZVRATNA UTAKMICA, 6. LIPNJA 1999.
Toluca ima glasovitu navijačku skupinu,
Divlju kuju,
što je doista zastrašujuće kad ste ondje.
Bila je to žestoka utakmica.
Toluca nas nije pobijedila u regularnom vremenu.
Praktički je bilo tko mogao biti prvak.
No netko je izgubio.
Utakmica se nastavila do službenog isteka vremena.
Slijedili su produžeci,
a zatim jedanaesterci.
Taboada kreće prema lopti.
Chato kreće i puca!
Gol!
Jedanaesterci u finalu između Toluce i Atlasa, u ljetu 1999.,
među najdramatičnijim su trenucima u povijesti meksičkog nogometa.
Prije negoli sam izveo jedanaesterac prišao mi je igrač Toluce
i narugao mi se kako bi mi poremetio koncentraciju.
Rekao mi je:
„Nemaš muda, fulat ćeš.”
Izbila je tučnjava. Tko je blizu, Daniele?
Stadion se užario i eksplodirao.
I pritiskao Márqueza.
Rođen je u Zamori, u Michoacánu,
a stiže iz Atlasovih juniora.
Rafa je sljedeći. Cristante je spreman.
Nije predaleko, tri metra od lopte.
Rafa iz Zamore puca…
Nakon što sam zabio,
pogledao sam ih i rukama pokazao
da imam ono što je rekao da nemam.
Bilo je izjednačeno.
Sve je gorjelo i ako promašite…
-Ne. -…izgubili ste.
Svi smo bili tužni.
La Volpe je plakao, što prije nismo vidjeli.
Nevjerojatno.
Bio sam svjestan kakva je Toluca momčad.
Ali možda bi bilo lijepo
da smo postali prvaci.
Na kraju je Toluca dobila pokal.
No Atlas je dobio nešto mnogo važnije od pokala.
Momčad je dobila
priznanje i poštovanje navijača.
Katkad gubitak naslova boli.
Ali u to vrijeme
hvalevrijedno je bilo i ono što smo učinili
i način na koji smo to učinili.
K tomu, ljudi se toga i dalje rado sjećaju.
DRUGOPLASIRANI, LJETO 1999. PRVA LIGA, MEKSIČKI NOGOMETNI SAVEZ
Tad je u Meksiku bilo igrača
koji su imali sve što je potrebno kako bi postali zvijezde.
Ali putem su se izgubili.
Rafa je morao srušiti taj tabu.
Morao je pokazati da dobar junior
može postati sjajan nogometaš
u meksičkoj reprezentaciji,
na najvišoj razini.
MEKSIKO PROTIV EKVADORA
Igrali smo prijateljsku utakmicu
protiv Ekvadora na stadionu Azteca.
Tad je izbornik bio Bora Milutinović.
Imao je popis s kojeg je odabrao nekog Márqueza iz Atlasa.
Pozvali su obojicu, i Césara Márqueza i Rafaela Márqueza.
Tu anegdotu svi prepričavaju.
Na kraju sam ja igrao.
Bilo je zgodno.
Zato što sam sanjao o tome da nosim dres reprezentacije
i pjevam himnu.
To je nešto što nikad neću zaboraviti.
Sa 17 godina ni slutio nisam da ću debitirati u seniorskoj momčadi.
Tako je, g. Bora pružio mi je mogućnost
da budem u seniorskoj momčadi.
Bila je ovo dobra prilika, nadam se da će me i dalje zvati.
PARAGVAJ: MEKSIKO PROTIV ČILEA
Nakon tog poziva otišli smo na Copa Américu,
s Manolom Lapuenteom.
Claudio i ja čuvali smo Marcela Salasa i Zamorana,
dva sjajna napadača toga doba.
Dva Monacova skauta gledala su utakmicu
jer su onamo došla zbog drugoga braniča, Čileanca.
„Vidjeli smo kako igraš pa nas zanima
bi li igrao za Monaco.”
Rekoh: „Monaco?”
Tek kad sam došao u Monaco shvatio sam
da je sve to poput bajke.
Rafi Márquezu je svejedno
hoće li biti veznjak ili napadač.
U svom prvom intervjuu objasnio je
zašto je došao u Monaco.
Francuski nogomet svjetske je klase.
A u ovom prvenstvu Monaco je jedna od najvažnijih momčadi.
Ništa nije poput Meksika.
Teško je ostaviti prijatelje, obitelj i tradiciju.
Iz jedne zemlje idete u drugu,
morate naučiti drugi jezik,
navići se na francusku kulturu…
To se u nogometu zove Jamaicónov sindrom.
„Zadovoljava uvjete da igra u Europi.”
Ali čim ode u Europu,
vratit će se jer će nazvati da kaže:
„Hladno mi je. Nedostaje mi hrana. Nedostaju mi prijatelji.
Dobro me plaćaju u Meksiku pa neću trpjeti europsku hladnoću.”
Uvijek će biti teškoća.
Ali posjedujete li snažan pobjednički mentalitet,
uspjet ćete u Europi.
Rafael Márquez prima loptu i u desetoj minuti zabija prvi gol,
i to u svom prvom nastupu za Monaco.
Rafa je bio spreman.
Razbio je kalupe i obrasce meksičkog igrača.
Nikad ne bi digao ruke.
Iako sam bio nov i nisam poznavao tu ligu,
bez ikakvih sam problema
igrao i u napadu i u obrani.
Suprotstavljao sam se bržim i krupnijim tipovima,
i ipak se uspio istaknuti.
Postali smo prvaci,
a ja sam proglašen
jednim od najboljih braniča tog prvenstva, tog turnira.
Počeo sam uživati
i mnogo zarađivati za dečka od samo 20 godina.
Bio sam hirovit.
Imao sam fine aute.
Kupio sam A3,
SLK,
pa Porsche, pa Ferrari, pa Maserati,
Mercedes.
To su bili moji hirovi.
Iznenada je nazvao moju mamu
i rekao joj da se ženi.
Svi smo se pitali što se zbiva, zašto, s kim, kako.
Oženio se s nepune 22 godine.
„Čujte, ženim se za…”
Ne sjećam se, za tri ili četiri tjedna.
„Sve je spremno, samo dođite na vjenčanje.”
Mislim da je bio sretan kad je dobio djecu.
Mislim da su to bila sretna vremena.
Spreman sam.
Dok gledam snimke na društvenim mrežama,
i dalje sam u čudu što je to moj tata.
I dalje ne mogu vjerovati.
Jedan, dva, tri, četiri, pet, šest…
-Aut! -Jedan, dva.
Idi do kraja!
-Primi! -Jedan!
Smatram da je mnogim nogometašima najveći san
da zemlju predstavljaju u reprezentaciji.
A zatim da je predstavljaju na Svjetskom nogometnom prvenstvu.
SVJETSKO NOGOMETNO PRVENSTVO U KOREJI I JAPANU
Sve na Svjetskom prvenstvu sasvim je drukčije
i doživite ga drukčije.
Bio sam uzbuđen i optimističan.
Na tom prvenstvu sa mnom je bila obitelj.
Sestra, mama i tata imali su priliku da pođu sa mnom.
Izbornik Javier Aguirre
zadužio me da budem kapetan na tom Svjetskom prvenstvu.
Već snimate?
Snimate i zvuk i sve?
-Da. -Super, jebeno.
-Nemojte to izrezati. -Neću.
Dobro, hvala.
Rafa je bio moj kapetan.
Bio je emotivno staložen
pa je mogao razgovarati s ekipom.
Bio je konkretan i slušali su ga.
Neki nogometaši rođeni su za kapetane.
Rafa Márquez rođen je za kapetana.
Kad ste na čelu ekipe,
kad ste vođa, kad imate tu odgovornost,
ponajprije ste veoma ponosni.
Zato što predstavljate svoju zemlju, ali i zato što predvodite momčad.
MEKSIKO - HRVATSKA
Ekvador!
MEKSIKO - EKVADOR
Italija!
Meksiko!
Bili smo motivirani kad smo stigli.
Ali bili smo i svjesni
da bi nam sljedeći protivnik mogao biti
SAD.
Volim SAD, ali danas izgubit će!
Meksiko do pobjede!
Na prvenstvo smo doveli neke od najboljih nogometaša.
Očekujem pobjedu s dva razlike, 2-0.
SAD nam ne može ništa.
Amerikance ćemo pobijediti 2-0.
Mislim da nitko ne zna
da SAD imam na piku.
Zbog osjetljive obiteljske situacije.
To ima veze sa životom mog oca.
Patio je nakon što se odvojio od svog oca.
Napustio je obitelj i otišao u SAD.
Kada god je tata malo više popio,
sjetio se djeda.
Jasno, zaplakao je jer ga se sjetio.
Iskreno…
Mislim da smo zbog toga patili i ja i sestra i mama.
Zamjerao mu je
što je otišao u SAD.
Zato SAD povezujem s tom utakmicom.
SAD je svjetska sila u svim drugim sportovima.
Stoga,
ako smo bolji u nogometu, nema razloga da izgubimo.
A te male stvari
u konačnici nešto znače.
OSMINA FINALA: MEKSIKO PROTIV SAD-A
Bolje smo igrali i imali bolju momčad.
No nešto je pošlo po zlu.
Meksiko je imao mnogo toga izgubiti.
Kad vam je protivnik ravan ili lošiji od vas,
uvijek se opustite.
Mislim da se to dogodilo nama.
To je najgori scenarij.
Zaostatak na samom početku.
To ih je ojačalo.
„Ne smiju pobijediti, ne smijemo izgubiti.
To nam se ne smije dogoditi protiv njih.”
Donio sam odluku i promijenio formaciju,
no nismo je dobro uvježbali.
Tad smo izgubili kontrolu
i momčad se zbunila.
U drugom poluvremenu
očajnički smo pokušavali izjednačiti.
Nekad ne završi onako kako želite.
Katkad tražite rješenje.
Trudite se.
I ne shvaćate zašto ništa ne funkcionira.
DVA GOLA U ČETIRI UTAKMICE
Što kažete na ovo?! To!
Pri 2-0
očajnički smo nešto pokušavali učiniti pa smo se raspali.
Jednostavno nismo imali ono na čemu smo tjednima radili.
Postao sam očajan.
Bio mi na putu Cobi Jones ili netko drugi.
Bili smo na tribinama kad se to dogodilo.
Rekoh: „Zaboga, nije ga ni pipnuo.
Trebao mu je bar glavu razbiti.”
Katkad ljudi u vama bude agresiju.
Pa ih bar srušite.
Kako bi protivnik znao
da ste ondje i da boli.
Razvalili su nas
Razvalili i u nama našli spas
SAD!
Prihvatili bismo da nas je porazio bilo tko drugi.
Nacionalna sramota.
Izgubili smo!
Od koga? To je ono najgore!
ZBOGOM!
FRUSTRACIJA: PORAZ REPREZENTACIJE BOLI
Nakon povratka s prvenstva moj se muž razbolio.
Operirao je rak želuca.
No nije bilo vani, bio je inkapsuliran.
Operacija je dobro prošla,
ali bilo je unutarnjih komplikacija.
Zbog toga je još više oslabio.
Tad sam ozlijedio koljeno.
Odlučio sam se na operaciju u Meksiku kako bih bio blizu tati.
U nekom času iz Monaca su mi javili da se moram vratiti.
Nisu mi dopustili da ostanem predugo.
Ne budem li došao,
rekli su da će poduzeti drastične mjere kako bi me prisilili da se vratim.
Ali sutradan,
kad sam trebao krenuti na aerodrom,
odlučio sam da ne želim ići.
Jasno, katkad zasuzim zbog njega, kao sad.
MÁRQUEZOV DAN ŽALOSTI
Čak i ako prođe vrijeme,
čak i ako prođu godine,
i dalje boli.
Još mi nedostaje.
Tih posljednjih tjedana,
sjećate li se kojeg razgovora s ocem?
Da, rekao sam mu
da ću u nekom času...
Nisam mu obećao, ali rekao sam mu da ću igrati u sjajnoj momčadi.
Meksiko je tad navijao za Madrid zbog Huga Sáncheza.
I, da, rekao sam mu,
zapravo u šali: „Čuj…
Da nisi sad otišao.
Još me moraš vidjeti kako igram za Real Madrid.”
Iako je to shvatio kao šalu, rekao je:
„Sigurno hoćeš, bio ja ovdje ili ne.
Sigurno hoćeš.”
Sad mi se zacijelo ruga i smije
zato što sam otišao u suparnički klub.
Siguran sam da se ponosi svime što sam postigao.
Okosnicu Barcelone čine tri igrača:
Brazilac Ronaldinho,
za kojeg je klub dao novu ponudu,
Portugalac Quaresma, koji je već u Barceloni,
i Márquez, kojeg je klub službeno predstavio u podne.
Ovo rukovanje rezultat je niza sastanaka
i različitih kombinacija u izradi Márquezova ugovora s Barçom.
Márquez, koji je od 1999. igrao za Monaco,
može uživati u praznicima u zemlji koja je počela navijati za Barçu.
Meksički branič ima ugovor na četiri godine
i u Europi želi uspjeti poput svog idola Huga Sáncheza.
Hugo Sánchez, prva klapa.
Otišao sam u Španjolsku, što sam želio, i postigao uspjeh
pa sam htio da onamo dođe još meksičkih igrača.
Kad sam čuo da Rafa ide u Barcelonu,
bio sam veoma sretan zbog njega.
Još jednom Meksikancu u jednom od najvećih klubova,
ne samo u Španjolskoj nego i u Europi,
mogli ste predvidjeti uspješnu karijeru.
Barça je na sasvim drugoj razini.
Monaco je solidan klub.
Ali Barça je druga priča.
Teško se prilagoditi, i na terenu i izvan njega.
Ovdje vas čeka 200 novinara.
U novinama ste. Život vam se promijeni i u Meksiku.
Što se Márqueza tiče, poznat je kao car Michoacána.
Voli se uspoređivati
s poznatim igračem Beckenbauerom.
Ali više sam htio ispisati vlastitu priču,
biti najbolji na svojoj poziciji,
biti važan,
i to zato što sam Meksikanac.
Meksiko će uvijek biti uz mene.
Te je godine došao i Ronaldinho.
Znao sam koliki je njegov utjecaj,
i na terenu i izvan njega.
Kako mi je Ronaldinho bio suigrač,
bilo je jasno da ću biti u sjajnoj momčadi.
Rafa i ja došli smo u Barcelonu u isto vrijeme.
I bilo je divno.
Došli smo u vrijeme kad klubu baš i nije išlo.
U klubu nije bilo najbolje kad je došao.
Ali zahvaljujući timskom radu,
a on je bio važna karika,
promijenili smo situaciju.
Mnogo se očekivalo od Barçe, pogotovo od te momčadi.
Da zaigrate za Barcelonu, morate proći proces selekcije.
Na svojoj poziciji morate biti najbolji ili među najboljima.
Bila je to ekipa iz snova.
Ne znam kako su uspjeli
sve nas okupiti i povezati.
Dobrodošlicu ili pristup koji vam igrači daju
uvijek imate zahvaliti profesionalnosti na treningu.
Kad vide nekoga tko je posvećen,
nekoga tko se doista trudi,
imaju potpuno povjerenje.
Kao branič dobivao je bitke. U zraku je igrao sjajno.
Rijetko je gubio u duelima. Bio je veoma agresivan.
Znao je i s loptom i s nogama.
Imao je osobitu tehniku.
Rafa je mijenjao strane, čime vas je iznenadio.
Bio je i branič i napadač.
Sa svoje je pozicije pucao prema golu.
Puno mi je pomogao. Dobro smo se razumjeli.
Odmah smo znali što će ovaj drugi učiniti.
Zabijao je iz slobodnih udaraca i kutova.
U kut mreže!
Gol!
RAFA DONIO POBJEDU BARÇI
Cijeli Meksiko navijao je za Real Madrid dok sam igrao za njega.
No s godinama Rafa je postao poznat zato što je igrao za Barcelonu.
Stoga su u Meksiku mnogi počeli navijati za Barcelonu.
Zahvaljujući Rafi.
Neki meksički navijači pratili su Barcelonine utakmice
samo da bi vidjeli kako taj izvanredni igrač Atlasa
i dalje može napredovati na najvišoj mogućoj razini.
Barcelona mi je postala drugi dom.
Bilo je
važnih trenutaka
u mom privatnom životu.
Trenuci u mom profesionalnom životu bili su najbolji.
S Barcelonom sam osvojio sve.
Ovo je najteži susret s obzirom na uvjete…
Gol!
Márquez zabija!
Idemo po trijumf!
Idemo po pobjedu!
Uzmimo ta tri boda!
Okončajmo utakmicu!
Okončajmo ligu!
I počnimo uživati
u ovoj veličanstvenoj sezoni.
PRVACI ŠPANJOLSKE LIGE
To se moglo vidjeti na terenu.
Osim što smo bili kvalitetni igrači,
bili smo i prijatelji.
Uspjeli su.
Barça je osvojila 18. naslov prvaka.
Rezultat utakmice, 0-1.
Pa, ekipa je bila sjajna do samoga kraja. Sretni smo.
Spremni za naslov 17. svibnja?
Još smo na Rambli de Canaletas, gdje su se okupile tisuće navijača
kako bi proslavile Barçin drugi uzastopni naslov prvaka.
Ovo mi je najbolji dar u životu!
Čeka ih finale Lige prvaka.
Za samo tjedan dana susrest će se s Arsenalom.
Sedamnaesti svibnja 2006.
Saint-Denis, Francuska, srce Europe.
Kada bi bio u početnom sastavu
na utakmici u Francuskoj
i postao europski prvak,
razlikovao bi se od drugih meksičkih nogometaša.
Vidio sam obrambeni sastav i gledao Rafinu igru.
Osjetio sam sigurnost.
„Super, imamo Puyola, imamo Rafu.”
Stadion je večeras krcat! Početni udarac…
Francuski nogometaš…
Rafa je imao veoma važnu ulogu,
s Puyolom.
Čuvali su Thierryja Henryja, što je tada bilo veoma teško.
Obojica smo se namučila s Henryjem.
Kada god me Henry nadmudrio, uskočio je Rafa, i obratno.
Mislim da smo obavili dobar posao.
Dodaje loptu…
Gol!
Kakav gol!
Kakav Barçin gol!
Treba ga cijeniti kao jednog od najboljih
u povijesti svjetskog i meksičkog nogometa.
Pokal je ovdje!
Rafa Márquez dosegao je najvišu razinu.
Bio je na terenu s europskim prvakom.
EUROPSKI PRVACI
GOSPODARI EUROPE
PRINC KOJI JE POSTAO KRALJ
SJAJNA UTAKMICA!
Privatno nisam bio u sjajnom periodu
jer sam se rastao od žene.
Imali smo dvoje djece.
Ta rastava nije bila nimalo jednostavna.
KĆI RAFE MÁRQUEZA
Kad sam imala godinu-dvije, moji su se roditelji rastali.
Kao maloj bilo mi je teško
jer sam ga stalno gledala na TV-u
i nisam bila s njim jer je stalno radio.
Ali zbilja je super tata.
Da, bilo je teško
jer se finale Lige prvaka preklapalo
s nadolazećim Svjetskim prvenstvom.
SVJETSKO PRVENSTVO U NJEMAČKOJ
Pozdravimo ekipu. Bok!
Ovo je tulum! 'Ajmo, Njemačka!
Živio Meksiko!
Na prvenstvo sam došao sa stručnim stožerom,
na čelu s Ricardom La Volpeom,
i s igračima s kojima sam se savršeno slagao.
Osjećao sam da sam u najboljoj nogometnoj formi,
i fizički i psihički.
Imao sam samopouzdanja jer sam osvojio Ligu prvaka.
Ti su igrači bili
idealni za reprezentaciju.
Nema sumnje, imali smo sve. Bila je to sjajna momčad.
Postojala je i jedna tajna.
La Volpe se povezao s igračima koje je poznavao,
koje je razvio i etablirao,
koji su kopčali njegovu filozofiju.
Jasno, među njima je bio Rafael Márquez.
To je ekipa iznenađenja ovog prvenstva.
Ali nisam bio Rafa Márquez kojeg je La Volpe znao iz Atlasa.
Meni je vjerovao
i nije me korio ni zbog čega
jer sam nudio rješenja.
Meni je on bio uporište momčadi.
Vođa.
Postoje različita vodstva. Rafino se nije zasnivalo na vikanju.
Isticao se
svojom kvalitetom, stavom i sjajnom tehnikom.
K tomu, bio je europski prvak s Barcelonom.
Na tom Svjetskom prvenstvu pokazao je
najbolju verziju Rafe Márqueza.
Da.
Na tom sam prvenstvo najviše uživao.
Rezultati su bili na našoj strani, kvalificirali smo se u sljedeći krug.
Mi ćemo pobijediti, ova ekipa će pobijediti!
Budite bez brige svi, Argentina će pasti
Otišao sam u Argentinu kako bih se pripremio.
Pritom sam gledao trenere.
Poznavao sam argentinski sustav.
Naša je prednost u tome što ih stalno gledamo.
Oni ne prate naš nogomet.
Argentina!
Bila je to večer
kad se meksički nogomet mogao promijeniti,
krenuti drugim putem,
učiniti iskorak koji mu se dugo uskraćivao.
OSMINA FINALA: MEKSIKO PROTIV ARGENTINE
Kad smo izašli na teren,
u prvim minutama Argentina nije znala gdje smo.
Pomno smo ih analizirali.
Imali smo jak adut, a to su slobodni udarci.
Uslijedio je slobodni udarac koji sam izveo.
Pavel mi je dodao loptu, udario sam je glavom i Rafa…
Bio sam praktički sam pred vratima i…
Argentinci su bili zbunjeni.
Nisu znali što se događa na terenu.
Nakon Rafina gola pomislili smo
da ova momčad napokon može napredovati
i plasirati se onamo kamo još nijedna nije
na prvenstvu u gostima.
No to se nije dogodilo.
Uskoro je Argentina izjednačila autogolom.
Idiote!
Silno smo se trudili.
Mislili smo da smo bolji od protivnika.
No poslije su igrali brilijantno
i genijalno.
Malo nam je falilo, ali osvojit ćemo sljedeće prvenstvo.
Dobro, nismo pobijedili. Ako ne zabijate…
Meksiko je bio kudikamo bolji.
Tužan, razočaran.
Mislio sam da ćemo na tom prvenstvu odigrati toliko željenu petu utakmicu.
Htio sam se malo isključiti
jer su me prožimale snažne emocije.
Nakon Lige prvaka danima sam bio u pogonu
i pod silnim pritiskom.
Htio sam se malo povući
i uživati u slobodnom vremenu.
Razgovor s Jaydy, prva klapa.
MODEL I ŽENA RAFE MÁRQUEZA
Tiho.
Ja sam Jaydy Michel.
Rođena sam u Meksiku, majka mi je Amerikanka.
U Španjolskoj živim nekoliko godina.
Ja sam živjela u Madridu. On je živio ovdje, u Barceloni.
U to je vrijeme Barça sve osvajala.
Sjećam se, to mi je bilo nešto novo.
„Osvojili smo Ligu prvaka!” A ja…
Mislim, nisam shvaćala
koliko je to važno.
Barcelona je zahtijevala
da uvijek budete na zavidnoj razini.
Zato što svake godine klub dovodi najbolje igrače
kako bi bio još bolji.
Momčad je ponovno izmijenjena.
Rijkaard više nije bio glavni trener.
Priliku je dobio Guardiola.
Razumijem sumnje.
Smatram da će za mjesec-dva
te sumnje nestati.
Zato što sam spreman.
Otad je razgovarao sa svakim od nas
kako bi doznao što želimo.
Pitao me što želim.
„Želiš li ostati ili otići?”
Rekao sam da želim ostati i biti ovdje
zato što je to dobra prilika.
Rekao je:
„Ali pod uvjetom da više ne ideš u Madrid.”
Molim, rekoh.
VIŠE OD KLUBA
„Nema problema, jednostavno više neću ići.”
Rekao je: „Računam na tebe jer mi se sviđa La Volpeova taktika.
Radio si s njim pa mi je detaljno objasni.”
To je bio početak sjajnog odnosa.
Bilo je teško jer smo se rijetko viđali.
Razmišljala sam o tome.
Htjela sam iskusiti vezu s njim.
Rekao sam joj da su mi zabranili odlaske u Madrid
i da mora doći.
Na kraju je pristala.
Profesionalno gledano,
ta su se putovanja fizički odrazila na mene.
Dobra večer svima.
Dobro došli na jedan od najljepših stadiona,
Barcelonin Camp Nou.
Večeras 96 000 ljudi odavde prati
uzbudljivo polufinale Lige prvaka.
…Márquez neće igrati dva mjeseca
zbog rupture meniskusa lijevoga koljena.
Ostali smo bez Rafe, što je najgora vijest dana.
Ove sezone više neće igrati.
Rafa nam je veoma važan, ali ovo će nas ojačati.
Bližile su se najvažnije utakmice,
a on je bio ključan.
Kad se ozlijedio…
Bio je veoma tužan. Uskoro smo doznali da neće igrati u finalu.
K tomu, bio je prijatelj.
Propustio je najbolji dio, a trudio se cijelu godinu.
Došli smo do finala Kupa i Lige prvaka.
Rezultat je bio gotovo predskazan,
dva prema šest.
Sezonu smo završili s dva gotovo najbolja mjeseca.
-Uživao sam u igri. -Da.
Uživao sam u onome što smo radili.
Propustio sam to i važne trenutke
pa sam bio veoma tužan.
Ako se u momčadi poput Barçe načas smetete,
propustite utakmice ili se ozlijedite,
začas vas zamijene.
Nakon te ozljede
stručni stožer sasvim se promijenio,
u ovom slučaju Guardiola.
Nije me uvrstio u sastav.
Nisam se osjećao važno kao prije.
Ni na klupi nisam bio, poslali su me na tribine.
Mislite li da postoje igrači, uključujući vas,
koji se trebaju povući u preostalim mjesecima natjecanja
zbog loše izvedbe?
Zanima me je li ekipa zapanjena Piquéovim razvojem.
Uživa toliko povjerenje da čak sudjeluje u napadima,
što smo i vidjeli.
Bio je iskren.
Rekao je: „Čuj, nemam ništa protiv tebe.
Nije riječ o disciplini. Dobro treniraš, dobar si.
Ali nekom drugom jednostavno vjerujem više.”
Mislim da su mu igrači prioritet.
A ja sam ambiciozan.
I dalje želim igrati, ne želim biti na klupi
ili na tribinama.
Svima bih zahvalio.
I vidimo se.
Sigurno ću se vratiti u Barcelonu i u ovu instituciju.
Hvala lijepa.
Možete li nam reći kamo sad idete? Znate li?
NEW YORK
Htio sam malo stati na loptu
i biti opušteniji,
nakon sedam godina u Barceloni.
U toj fazi karijere
odluke je mogao donositi iz financijskih, ne sportskih razloga.
Iako sam natjecateljskoga duha,
nisam mislio da će me opuštenost
frustrirati.
Na treninge nisam dolazio sretan.
Bio sam frustriran i ljutit. Doma sam išao bijesan.
K tomu, u Americi me baš i nisu voljeli.
Posvuda sam bio najomraženiji
zato što sam bio kapetan meksičke reprezentacije.
Dugo je razmišljao što da učini.
U konačnici,
Rafu je pustolovina s Red Bullsima
više rastužila nego razveselila.
Pogriješio sam što sam otišao u SAD, ne u Juventus.
To bi možda bila druga priča.
No shvatio sam da imam mogućnost
da i dalje igram u važnoj ligi.
Stigli smo u León.
Bila je to velika promjena za njega,
kad je o infrastrukturi riječ.
Ali mislim da je baš zato
ponovno pokazao svoj karakter, ponovno postao vođa,
bio snažan i dokazao da želi pobjeđivati.
Meksički navijači bili su sretni
čim su Rafu vidjeli na terenu.
Bio je to luksuz.
I posveta njegovoj sjajnoj karijeri.
Rafa Márquez prvi put u karijeri i životu
meksički je nogometni prvak.
León je prvak meksičke nogometne lige!
PRVACI MEKSIČKE NOGOMETNE LIGE
S Monacom je bio prvak Francuske.
Naravno, više je puta bio je prvak s Barcelonom.
Vratio se meksičkom nogometu.
I postao prvak s Leónom.
Jedan, dva, tri.
S Leónom sam osvojio dva naslova
pa sam opet uživao u nogometu.
To mi je bila potvrda da me čeka još važnih stvari.
Jedna od stvari koje sam dugovao sebi
ispisivanje je povijesti s reprezentacijom na Svjetskom prvenstvu
i prolazak osmine finala.
SVJETSKO PRVENSTVO U BRAZILU
Meksiko!
Momčad je bila sjajna.
Bilo je kvalitetnih momaka koji su imali ideje i dobro igrali.
Nemam više što reći. Ovo je počelo.
Sad se moramo iskazati.
Zajedništvo, žrtva, trud, lukavstvo…
Odsad moramo dati sve od sebe. Idemo!
Idemo!
Svi zajedno!
Bože, čuvaj nas. Dajte sve od sebe.
Idemo! Jedan, dva, tri, Meksiko!
Imali smo samopouzdanja.
Neriješeni rezultat nakon susreta s Brazilom
ulio nam je samopouzdanje.
Da ne spominjem pobjedu protiv Hrvatske.
MEKSIKO - HRVATSKA
Kad je zabio, okrenuo se
i proslavio s nama.
Napravio je ovo i pogledao gore.
Shvatio sam da se obraća meni.
Nizozemska je iduća! Pobijedit ćemo s obzirom na to kako Meksiko igra!
Sretna sam, idemo u Fortalezu. Puse!
Pobijedit ćemo u Fortalezi.
Meksiko!
Znali smo da će susret s Nizozemskom biti težak i kompliciran.
Ali s takvim protivnicima Meksiko može rasti,
dobro igrati i iznenaditi.
Bio je pozitivan. Znam da se veselio odlasku.
Kao kapetan morao je ohrabriti druge.
Da on nije imao dobar osjećaj,
teško bi ga prenio na suigrače.
Što moramo učiniti da prođemo dalje?
Ili ćemo opet zakazati?
Osobno želim više.
Danas moramo postići više. Moramo biti drukčiji.
Dečki, moramo biti pobjednici!
-Dajmo sve od sebe! -Idemo!
OSMINA FINALA: MEKSIKO PROTIV NIZOZEMSKE
„Na nama je red.
Ovaj put smo puno bliže onomu što želimo,
a to je peti susret.”
Bili smo vrlo samouvjereni.
Onda nam je pala koncentracija
i igra.
Prestali smo vjerovati.
Tad su se naš protivnici probudili.
Kad su izjednačili,
u nema se počela buditi sumnja.
Ponovno smo pomislili da bismo mogli ispasti,
da će se to ponoviti.
Svi znamo kako je ta priča završila.
Rekli su da sam srušio Robbena.
Ali svi znamo kako se ponio
pa je nakon tog blagog dodira dosuđen kazneni udarac.
Smatram da to nije bio kazneni udarac.
Rekoh: „Ne, to nije kazneni udarac, gade.”
Bilo je to 2014.
Dvadeset devetog lipnja
Na žarkom brazilskom suncu
Lica su im bila poput snijega
Slavna naša repko
Zar moguće je to
Piojo ih je vodio
U finale izravno
-To nije bio kazneni udarac! -Nije.
Nije bio kazneni udarac.
To nije kazneni udarac!
Nije kazneni udarac!
Nije!
Publika se pridružila
U ovacijama
Prokleti Nizozemci sa Svjetskog su izbacili nas
Fingiranim kaznenim udarcima i zlobom po kojoj bije ih glas
Robben je glumac prav
Sudac je ćorav
Naše podvige uništio je neki mali mrav
Podsjećam, to nije bio kazneni udarac.
ROBBEN OPLJAČKAO MEKSIKO
To se dogodilo u ključnim trenucima.
Najbolji igrači bili su ondje…
gdje im je mjesto.
U nekom času pomislio je da mu je to posljednje Svjetsko prvenstvo
i da možda…
Žalosno je da to tako završi.
Ali život je pun iznenađenja.
Kad sve učinite kako treba, kada date sve od sebe,
možda sebe i iznenadite.
Možda me mnogi znaju kao nogometaša Rafu Márqueza,
čovjeka tog profila i ozbiljnog lica,
vječnog kapetana koji služi kao primjer drugima,
vođu koji ih dovodi u red.
Ali zapravo sam drukčiji.
Zabavan sam, veseo, duhovit.
Znam pričati viceve. Sasvim sam drukčiji.
Ispričajte mi vic.
Morao bih uzeti šalabahter s vicevima.
Iznenadit ćemo Dječju zakladu Rafe Márqueza.
Prerušio sam se u Batmana!
Moj je zadatak da obranim svijet.
Rafa Márquez!
Da spasim nemoćne.
I Atlas.
To bi bilo veoma teško.
Šećem s obitelji.
Vas troje, pričekajte. Daj mi ga.
Došli smo u Tlaquepaque.
Tlaquepaque mi mnogo znači zato što je moj otac odande.
Ondje sam proveo sretne trenutke djetinjstva.
Htio sam da moja obitelj, moja djeca to znaju.
A dan prije toga
primili smo onu groznu vijest.
DEVETI KOLOVOZA
Tužilaštvo mi je poslalo sudski poziv.
Rekli su: „Zvali su iz Méxica
jer državni odvjetnik želi razgovarati s vama.
Morate doći.”
O čemu, pitao sam.
„Ne možemo vam reći,
ali savjetujemo vam da dođete.”
Srijeda, 9. kolovoza 2017.
Ne znam hoćemo li zapamtiti datum, ali pamtit ćemo dan.
Ukratko,
danas je Vlada SAD-a
optužila dva meksička idola, dva popularna meksička idola.
Jednog sportaša i jednog glazbenika
američko Ministarstvo financija optužilo je
za pranje novca uime narkokartela.
Vidjeli smo tvitove,
američki mediji govorili su da je netko veoma istaknut
uvršten na OFAC-ov popis,
tj. crnu listu Američke vlade
na kojoj su teroristi
i ljudi povezani s krijumčarenjem droge.
Raúl Flores poznat je kao Ujak.
Dugo nije bio primijećen.
Ali prije tri tjedna uhićen je u Jaliscu.
DEA i Ministarstvo financija
prokazali su 64-godišnjeg Raúla Floresa
kao vođu zločinačke skupine Flores.
Optužen je za krijumčarenje droge i pranje novca.
Rafa je nazvao moga tatu i mene.
Zamolio nas je da ga primimo
ili da se negdje nađemo
kako bismo razgovarali o problemu
koji je tek izašao na vidjelo.
U istražnom spisu
navedeni su svi upleteni.
Svatko tko je na bilo koji način bio povezan s tim čovjekom
bio je pod istragom.
To mu je itekako narušilo ugled
jer su takve vijesti senzacionalističke.
„Rafa Márquez povezan je s novcem od krijumčarenja droge.”
Čini se da su Rafa Márquez i Julión u ozbiljnom problemu.
To može prerasti u zatvorsku kaznu u obje jurisdikcije,
i u SAD-u i u Meksiku.
Našao se na tom popisu,
što, bar trenutačno, znači njegovu financijsku smrt.
Rekli smo da ćemo ga braniti
i da obuče svoj dres jer mu je to utakmica života.
Prema Ministarstvu financija SAD-a,
klinika Prosport & Health jedna je od tvrtki
koja je navodno povezana sa zločinačkom skupinom Raúla Floresa.
Klinika je smještena u četvrti Minerva u Guadalajari
i posluje već tri godine.
Vlasnici su nogometaš Rafael Márquez
i Luis Fossati, negdašnji fizioterapeut NK Chivasa iz Guadalajare.
Vijest je izašla 8. kolovoza 2017.
Devetoga kolovoza pola pacijenata prestalo je dolaziti.
Toga dana Rafa nije došao na trening.
Zvao sam ga kako bih pitao je li sve u redu.
Jasno, bio je izoliran.
Danas je nekoliko medijskih kuća istaklo
da sam predmet istrage
američkog Ministarstva financija.
Kategorički poričem bilo kakvu povezanost
s takvom organizacijom
i s navedenim činjenicama u mnogobrojnim člancima.
To smo morali sanirati.
Javnosti smo morali objasniti
da nije svaki optuženik kriv.
Meksičko je društvo zatrovano krijumčarenjem droge.
Suživjelo se s njim u vlastitoj kulturi.
Krijumčari droge imaju pipke
koji dopiru do raznih mjesta, instancija
i, jasno, tvrtki.
Što se tiče društva u Guadalajari,
nikad ne znate s kim imate posla.
Nikad ne znate s kim ste se sprijateljili.
Neki tvrde da su poduzetnici,
a neki da su njihovi prijatelji.
Druže se s visokim društvom,
s dužnosnicima.
U kojem ste kontekstu poznavali Raúla Floresa?
U prijateljskom.
Bio je dio ekipe s kojom sam se družio u Guadalajari.
Ali govorimo o sinu Raúla Floresa, zar ne?
Da.
-Vas su povezivali… -S ocem, tako je.
Zašto?
Zato što je bio glavna figura
u toj istrazi.
Razlog svemu bila je kupnja jedne nekretnine.
Točnije?
Zemljišta.
-U Guadalajari? -Da, u Guadalajari.
Mnoge nekretnine, osobito u novom dijelu Guadalajare,
pripadale su jednoj javnoj osobi.
-Tko je ta osoba? -Caro Quintero.
Smatrao sam da bi bilo sjajno da kupim zemljište.
Nažalost, pripadalo je tom čovjeku.
Zbog te medijske prašine
postavljalo se pitanje
hoće li njegova baština ostati netaknuta.
Danas su Meksički nogometni savez i liga
nahvalili Márquezovu karijeru
i vjeruju da će raščistiti situaciju s mjerodavnima,
kojima će pružiti punu potporu.
Nakon ovoga danas Rafa Márquez više neće biti
kapetan meksičke reprezentacije.
Vrlo je složeno.
Već se više iskazao u svlačionici nego na terenu.
Savez…
U konačnici, Savez je privatna institucija.
Privatna korporacija
s financijskim interesima, bez kojih ne bi preživjela.
Dakle, nalazite se na raskrižju.
Želite poduprijeti igrača,
ali ne možete zbog sponzora.
SPONZORI PREKIDAJU SURADNJU S MÁRQUEZOM
Tad je još aktivno igrao,
a suradnju s njim prekinuo je Nike, Gillette…
To su bili važni sponzori za nogometaša njegova ranga.
To mu je strahovito narušilo ugled.
U jednom ste trenutku junak,
u drugom najgori zločinac.
I to vam se odrazi na raspoloženje.
Živio sam u toj nepravednoj tami.
Izdržao sam otprilike mjesec dana u svojoj kući.
I tad vas um počne izjedati iznutra,
progone vas misli.
„Što ako se dogodi ovo ili ono? Što će drugi misliti?”
Znala sam se zaključati u kupaonicu i plakati.
Čovjek se opravdano tako osjeća, zar ne?
Mislim, ne znate što će se dogoditi.
Štošta je izgubio.
Izgubio je prijatelje, izgubio je sve.
Hvala Bogu, Leonardo je bio ondje.
Tek se rodio i…
Unio je radost u naš dom.
Motivirao nas je. Dao mi je razlog da se ujutro budim.
Što tata radi, ljubavi?
Bravo!
Odlično!
Onda sam jednoga dana ženi rekao:
„Znaš što? Nema razloga da budemo doma.
Moramo izaći. Hajdemo na večeru.”
Otišli smo u moj omiljeni restoran u Guadalajari.
Očekivano, svi su se počeli okretati prema nama.
Zurili su u nas dok smo pokušavali
uživati u večeri,
kao inače.
A kad sam tražio račun…
rekli su: „Nemate što platiti.
Sve je podmirio gospodin za onim stolom.
A gospodin za onim stolom…
A gospodin za onim drugim stolom časti vas pićem.”
Vlasnik restorana rekao je:
„Ovo je tvoja kuća, uvijek si dobrodošao.
Bez obzira na sve, ovo je tvoja kuća i nikad nećeš morati platiti ni kinte.”
I sve me to dira u srce.
Zato što vam ljudi u konačnici vjeruju.
Sve što ste učinili, silni trud i borba,
isplatilo se i ljudi vam vjeruju.
Unatoč svemu što je rečeno,
znaju da ste nevini u toj situaciji.
Na kraju…
morate nastaviti dalje i znati da je sve to privremeno.
U dubini duše sve vrijeme sam znala da je sve to samo privremeno.
Svjetsko prvenstvo se bližilo.
Márquez je i dalje bio vođa momčadi.
I dalje je bio desna ruka izbornika Osorija.
Nismo znali hoće li ponovno igrati nogomet
ili će naš kapetan otići na ovaj način,
na stražnja vrata.
Znali smo da zaslužuje
da po peti put igra na Svjetskom prvenstvu.
Imam pitanje o Rafi Márquezu.
Već se više od pola godine pitamo hoće li igrati na petom prvenstvu.
Jeste li razgovarali s njim?
Izrazio je želju.
I vidi se da želi doprinijeti reprezentaciji.
Kao svi, vjerujemo i nadamo se da će se odluka donijeti
na temelju onoga što momčadi može ponuditi na terenu.
Osam veznjaka:
Jesús Molina,
Rafael Márquez,
Guardado…
Na popisu smo.
Idemo.
SVJETSKO NOGOMETNO PRVENSTVO U RUSIJI
ZAMJENA
Znao sam da će se ovo riješiti.
U mirovinu sam mogao nakon još jednog Svjetskog prvenstva.
Nikad nisam prao novac i nisam imao veze s kartelima.
Morao sam dokazati,
dokument po dokument i pezo po pezo,
kako je novac dolazio i odlazio,
otkuda dolazi i kamo ide.
Na kraju su mi iz Ureda jednostavno javili
da je istraga gotova i da sam oslobođen krivnje.
I bilo je jasno da nisam učinio ništa loše.
Obavještajna agencija američkog Ministarstva financija
nogometaša Rafaela Márqueza maknula je s popisa blokiranih osoba.
U rujnu 2021., nakon pandemije,
s ažurirane OFAC-ove internetske stranice
doznali smo da je njegovo ime maknuto s popisa.
To je bilo to.
A to nije diglo jednaku prašinu.
Nije privuklo jednaku medijsku pozornost kao kad je sve počelo.
Dobre vijesti ne dižu toliku prašinu
kao loše, zar ne?
Márquez!
Mogao sam se oprostiti od svoga voljenog kluba
na stadionu Jalisco.
Meksički nogomet odaje počast povijesnoj osobi i legendi.
Ne samo u povijesti Atlasa nego i meksičkog nogometa.
Meksičkom nogometnom idolu.
To ne smijem smatrati teškom situacijom,
nego važnom lekcijom i važnim životnim iskustvom.
Otac mi je dao izvrstan savjet.
Ništa ne treba raditi površno.
Sve što radite, radite kako treba.
A sada, kao trener,
iz dana u dan igrače uvjeravam
da daju sve od sebe, da pruže najbolju verziju sebe,
da iskoriste priliku
i, jasno,
da budu profesionalni i disciplinirani,
da se trude i žrtvuju.
Ja to jednostavno nazivam stavom.
Mogu biti dobar prema svima.
Mogu šutjeti u kutu.
Možda ne izgledam nasilno ili kao razjareni div.
Ali kad sam na terenu, pobjeđujem.
Pobjeđujem i kad ne pobjeđujem.
Pobjeđujem i kada gubim.
Bio je jedan od najboljih igrača koje je nogomet stvorio.
Cijeli je život vođa.
Više je od suigrača. On je brat, kako zovemo jedni druge.
Rafa je veličina.
Sve će učiniti onako kako treba i sjajno.
Rafa se sigurno slaže s porukom koju uvijek želim poslati.
Meksikanci trebaju raditi kao ekipa.
Zato što smo dokazali da imamo kvalitetu i talent
te da možemo biti jednako dobri pa i bolji
od najboljih nogometaša svijeta.
Jasno, Rafa je jedan od njih.
Promijeni smjer, to je to.
Da vidim!
Snaga volje,
odlučnost,
uvjerenje,
hijerarhija, to je to.
Kada god progovori,
svi slušaju.
On je kapetan.
-Rafa Márquez. -Bravo!
Baš lijepo.
Biste li što rekli za kraj?
Za kraj ću vam ispričati vic.
Znate li
kako se zove kauboj koji ima štiha?
Kako?
Điha! Idemo!
Kako vidite Rafu? Dokud će dogurati?
Vjerujem da je predodređen da postane izbornik Meksika.
Nadam se da će onda dogurati do toga petog susreta pa i dalje.
Mislim da ima sve.
Meksiko će jednoga dana osvojiti Svjetsko prvenstvo.
Sve će učiniti kako treba i sjajno.
Bio on Barçin trener
ili izbornik meksičke reprezentacije.
Rafa će ostvariti što god zamisli.
Pusa, srce!
Drž' se.
Volim te.
Prijevod titlova: Mateo Čakanić